12. []ฐานะการเงินและผลการดำเนินงาน

1. งบการเงิน

(ก) สรุปรายงานการสอบบัญชี

สรุปรายงานการตรวจสอบของผู้สอบบัญชี ประจำปี 2545,2546,2547

ผู้สอบบัญชีได้ให้ความเห็นในรายงานการตรวจสอบแบบไม่มีเงื่อนไข(ตามเอกสารแนบ12.1(ก))

(ข) ตารางสรุปงบการเงินในระยะ 3 ปี ที่ผ่านมา (ตามเอกสารแนบ 12.1(ข) )

(ค) อัตราส่วนทางการเงินที่สำคัญในระยะ 3 ปี ที่ผ่านมา (ตามเอกสารแนบ 12.1 (ค) )

1.  2) คำอธิบายและการวิเคราะห์ฐานะการเงินและผลการดำเนินงาน

คำอธิบายและการวิเคราะห์ฐานะการเงินและผลการดำเนินงาน

ความสามารถในการทำกำไร : บริษัท ยูเนี่ยนพลาสติก จำกัด (มหาชน)
มีความสามารถในการทำกำไรในปี 2547 ลดลงจากปี 2546 อย่างมีนัยสำคัญ
โดยอัตราผลตอบแทนต่อการใช้สินทรัพย์ (ROA) ลดจาก 6.84 %เป็น 3.97 %
และอัตราผลตอบแทนต่อส่วนของผู้ถือหุ้น (ROE) ลดจาก 10.06% เป็น 7.60%
สำหรับกำไรต่อหุ้นลดจาก 2.09 บาท เป็น 1.61 บาท โดยเหตุผลที่ทำให้ ROA ลดลง
มาจากการที่บริษัทไม่สามารถเพิ่มอัตรากำไรจากการดำเนินงาน จาก 5.80% เป็น 3.45%
ในขณะเดียวกันอัตราการหมุนเวียนของสินทรัพย์รวม จาก 1.18 ครั้ง เป็น 1.15 ครั้ง
เมื่อพิจารณาถึงอัตรากำไรขั้นต้น จะเห็นว่าในปี 2547 บริษัทมีอัตรากำไรขั้นต้น 10.87 %
ซึ่งอัตราของปี2546คือ 13.00% อย่างไรก็ตาม เนื่องจากในปี 2547
บริษัทมีค่าใช้จ่ายในด้านต้นทุนโรงงานเพิ่มขึ้น เนื่องจากค่าน้ำมันที่สูงขึ้นส่งผลให้,ค่าวัตถุดิบสูงขึ้นตาม
จึง ทำให้อัตรากำไรจากการดำเนินงานของปี 2547 ต่ำกว่าปี 2546 นอกจากนี้
การที่บริษัทสามารถเพิ่มยอดขายในปี 2547 ได้สูงกว่าปี 2546 ถึง 28.92%
ในขณะที่เพิ่มสินทรัพย์รวมถึง 32.78% ทำให้อัตราการหมุนเวียนของสินทรัพย์รวมใกล้เคียงกับปี2546
แสดงว่าบริษัทบริหารการดำเนินงานโดยรวมเป็นไปตามเป้าหมายอันมีเหตุเนื่องมาจากผลกระทบของต้นทุนที่เพิ่มขึ้นจากปัจจัยน้ำมันขึ้นราคาทำให้กำไรไม่เป็นไปตามเป้าหมาย

เมื่อพิจารณาถึงเหตุผลที่ทำให้อัตราการหมุนเวียนของสินทรัพย์รวมลดลงจาก 1.18 ครั้ง เป็น 1.15
ครั้ง
พบว่าประสิทธิภาพในการจัดการสินทรัพย์ส่วนใหญ่ของกิจการยังไม่ใช้ประโยชน์ได้เต็มที่และเพียงพอในส่วน
อัตราการหมุนเวียนของลูกหนี้จาก 5.12 ครั้ง เป็น 5.38 ครั้ง
อัตราการหมุนเวียนของสินค้าลดจาก 7.02 ครั้ง เป็น 5.40 ครั้ง
และอัตราการหมุนเวียนของสินทรัพย์ระยะยาว (ที่ดิน อาคารและอุปกรณ์) ลดจาก 2.23 เท่า เป็น
2.20 เท่า ระยะเวลาการเก็บเงินลดลงจาก 70 วัน เหลือเพียง 67 วัน
และระยะเวลาขายสินค้าเพิ่มจาก 51 วัน เป็น 67 วัน
ซึ่งสืบเนื่องมาจากสินค้าระหว่างผลิตเพิ่มขึ้นจากปี2546

[] สำหรับอัตราผลตอบแทนต่อส่วนของผู้ถือหุ้น (ROE) ของบริษัท สูงกว่า ปี2546
เนื่องมาจากสินทรัพย์ส่วนใหญ่ของบริษัทมาจากการมีหนี้สินโดยเฉพาะหนี้สินระยะสั้น,เงินกู้ยืมระยะยาวดังจะเห็นได้จากอัตราส่วนของหนี้สินรวมต่อทุนทั้งหมดสูงถึง
33.83% และ 47.70% ณ วันสิ้นปี 2546 และ 2547 ตามลำดับ
การที่บริษัทใช้แหล่งเงินทุนส่วนใหญ่มาจากกระแสเงินสดจากการดำเนินงานและเงินเบิกเกินบัญชีหนี้สินระยะสั้น
,ใช้เพื่อลงทุนด้านทรัพย์สินเพื่อใช้หมุนเวียนในการซื้อวัตถุดิบ ,ปัจจัยการผลิต
และชำระเงินเบิกเกินบัญชี,เงินกู้ยืมระยะยาว
ทำให้ดอกเบี้ยที่บริษัทต้องชำระมีจำนวนที่ค่อนข้างสูงกว่าในปี 2546
อัตราความสามารถในการชำระดอกเบี้ย16.85 เท่า
เหตุอันเนื่องมาจากที่แหล่งเงินทุนส่วนใหญ่ของบริษัทมาจากกระแสเงินสดจากกิจกรรมจัดหาเงิน

กำไรต่อหุ้นของบริษัทก็มีจำนวนลดลง จาก 2.09 บาท ในปี 2546 เป็น 1.61 บาท ในปี
2547ทั้งนี้ เพราะในปี 2547 บริษัทมีกำไรลดกว่าปี 2546 ถึง 22.82%
ผลกระทบจากวัตถุดิบที่ปรับตัวสูงขึ้นมากโดยบริษัทไม่สามารถปรับราคากับลูกค้าได้ทันที
ในขณะที่จำนวนหุ้นของบริษัทยังคงเท่าเดิม คือ 25 ล้านหุ้น

กล่าวโดยสรุป บริษัท มีความสามารถในการทำกำไรในปี 2547 ลดลงกว่าปี 2546
เนื่องจากค่าใช้จ่ายในการขนส่งและค่าใช้จ่ายในการผลิตได้ปรับตัวสูงขึ้นและโดยเฉพาะอย่างยิ่งต้นทุนวัตถุดิบมีการปรับราคาขึ้นมาตั้งแต่ไตรมาสที่3จึงทำให้ต้นทุนขายสูงขึ้นอีกทั้งมีการลงทุนในเครื่องจักรเพื่อเพิ่มผลผลิตทำให้มีการจ่ายดอกเบี้ยสูงขึ้นรวมทั้งบริษัทฯได้รับส่วนแบ่งขาดทุนจากเงินลงทุนในบริษัทย่อย

การวิเคราะห์ความเสี่ยง : ในส่วนที่เป็นการวิเคราะห์ความเสี่ยงระยะสั้น
หรือการวิเคราะห์สภาพคล่องของบริษัทในการชำระหนี้ระยะสั้น
พบว่าอัตราทุนหมุนเวียนและอัตราทุนหมุนเร็วของบริษัทในช่วง 2 ปีดังกล่าวลดลง
และอยู่ในอัตราที่ยอมรับได้ กล่าวคือ อัตราทุนหมุนเวียนเท่ากับ 1.11 เท่า และ 1.39 เท่า
ส่วนอัตราทุนหมุนเร็วเท่ากับ 0.58 เท่า และ 0.86 เท่า ในระหว่างปี 2547 และ 2546
ตามลำดับ แต่เมื่อพิจารณาอัตรากระแสเงินสดจากการดำเนินงานต่อหนี้สินหมุนเวียน พบว่าถึงแม้ในปี
2546บริษัทจะมีอัตราส่วนหนี้ในอัตราที่ค่อนข้างสูง (40.83%) แต่ในปี 2547
บริษัทมีอัตรากระแสเงินสดจากการดำเนินงานต่อหนี้สินหมุนเวียนลดลงประมาณ 3.83%
ซึ่งหมายความว่า กิจการไม่สามารถมีกระแสเงินสดจากการรับชำระหนี้จากลูกค้า
ที่เพียงพอต่อการชำระเจ้าหนี้การค้าและค่าใช้จ่ายต่าง ๆ
ซึ่งเมื่อวิเคราะห์หาสาเหตุต่อไปพบว่าถึงแม้ว่าบริษัทจะมีระยะเวลาการขายสินค้าและการเก็บเงินจากลูกหนี้ที่เร็วขึ้น
แต่การที่ยอดขายเพิ่มขึ้นทำให้กิจการมีสินค้าและลูกหนี้ที่เพิ่มขึ้นมาก
โดยเฉพาะลูกหนี้การค้าจากกิจการที่เกี่ยวข้องกัน ในขณะที่หนี้สินจากการดำเนินงานเพิ่มขึ้น
เป็นเหตุให้กระแสเงินสดจากการดำเนินงานของบริษัทลดลงส่งผลให้ความเสี่ยงการชำระหนี้ระยะสั้นของบริษัทเพิ่มขึ้น

[]ความสามารถในการชำระหนี้ระยะยาว : ตามที่ได้กล่าวมาแล้วว่า
บริษัทใช้แหล่งเงินทุนส่วนใหญ่จากหนี้สินโดยเฉพาะหนี้สินระยะสั้น
ทำให้ความเสี่ยงของบริษัทในการชำระหนี้ระยะยาวขึ้นกับความสามารถในการชำระหนี้ระยะสั้นค่อนข้างมากและในปี
2547 กิจการจะมีกำไรลดลงเหลือ 16.85 เท่าของความสามารถในการชำระดอกเบี้ยที่ต้องจ่าย
และลดกว่าในปี 2546 อยู่ที่ 742.09 เท่า
แต่ถ้าดูถึงกระแสเงินสดจากการดำเนินงานจะเห็นว่าในปี 2547
กิจการมีกระแสเงินสดจากการดำเนินงานไม่เพียงพอในลงทุนขยายงานและการชำระหนี้ระยะสั้นจึงต้องมีกระแสเงินสดจากกิจกรรมจัดหาเงิน

โดยสรุป การที่บริษัทใช้แหล่งเงินทุนส่วนใหญ่จากการกู้ยืมโดยเฉพาะกู้ยืมระยะสั้น,ระยะยาว
เมื่อประกอบกับการมีกระแสเงินสดในการดำเนินงานของปี 2547
บริษัทคาดว่าความเสี่ยงจากการชำระหนี้อยู่ในระดับต่ำเนื่องจากหนี้ส่วนใหญ่เป็นหนี้ระยะสั้นและประกอบกับรายได้ที่ยอดขายเพิ่มขึ้นมาส่วนหนึ่งด้วยจึงทำให้อยู่ในระดับที่ยอมรับได้

จากการวิเคราะห์งบการเงินของ บริษัท ยูเนี่ยนพลาสติก จำกัด (มหาชน)
พบว่าบริษัทมีความสามารถในการทำกำไรในปี 2547 ลดลงจากปี 2546
แต่ยอดขายในส่วนของชิ้นส่วนยานยนต์และชิ้นส่วนเครื่องใช้ไฟฟ้าเพิ่มสูงขึ้นซึ่งจะเป็นผลดีขึ้นในระยะยาว

การดำเนินงานด้านกลุ่มยานยนต์ซึ่งประกอบด้วยลูกค้ากลุ่มรถยนต์และมอเตอร์ไซด์บริษัทได้เพิ่มวิศวกรในด้านการตลาดเพื่อให้คำปรึกษาและสามารถตอบสนองความต้องการของลูกค้าได้อย่างถ่องแท้กลุ่มยานยนต์นี้ต้องการผลิตภัณฑ์ที่มีคุณภาพสูงได้มาตราฐานสากล

การดำเนินงานด้านกลุ่มไฟฟ้าและอื่นๆ
เป็นกลุ่มที่มีการแข่งขันทางด้านราคาค่อนข้างรุนแรงสินค้ากลุ่มนี้มีปริมาณการผลิตสูง
มีการเปลี่ยนแปลงรูปแบบบ่อย
และรวดเร็วบริษัทต้องปรับองค์กรให้ไวต่อการเปลี่ยนแปลงเพื่อให้สามารถตอบสนองความต้องการของลูกค้าได้ทันเวลา

โครงสร้างรายได้ด้านผลิตภัณฑ์ชิ้นส่วนพลาสติกมีรายได้เพิ่มขึ้นจากปี 2546 อัตราร้อยละ 29.93
สำหรับรายได้จากการผลิตแม่พิมพ์เพิ่มขึ้นจากปีก่อนร้อยละ 14.94 การเพิ่มขึ้นของรายได้จาก
การผลิตแม่พิมพ์ ส่งผลให้รายได้ผลิตภัณฑ์ชิ้นส่วนพลาสติกเพิ่มขึ้น

ด้านสินทรัพย์รวมเพิ่มขึ้นเกิดจากการลงทุนในทรัพย์สินถาวรประเภทเครื่องจักรและอุปกรณ์
เพื่อเพิ่มและปรับปรุงประสิทธิภาพในการผลิต มีการลงทุนในบริษัทย่อย คือบริษัท
ยูเนี่ยนโกเทคโมลดส์ จำกัด สัดส่วนเงินลงทุน 65 %
สำหรับสินทรัพย์หมุนเวียนเนื่องจากมียอดขายที่เพิ่มขึ้นทำให้ยอดลูกหนี้การค้าสูงขึ้นตามสัดส่วน
ลูกหนี้การค้าส่วนใหญ่เป็นหนี้ที่ยังไม่ถึงกำหนดชำระเงินและไม่มีหนี้ที่คาดว่าจะเก็บเงินไม่ได้ บริษัท
ตั้งค่าเผื่อหนี้สงสัยจะสูญเป็นจำนวนเงินเท่ากับยอดลูกหนี้ที่คาดว่าจะเรียกเก็บไม่ได้โดยพิจารณาจากฐานะปัจจุบันของลูกหนี้

[]

การด้อยค่าของสินทรัพย์ของบริษัทจะพิจารณาบันทึกขาดทุนจากการด้อยค่าของสินทรัพย์
เมื่อมีข้อบ่งชี้ว่ามูลค่าที่คาดว่าจะได้รับคืนของสินทรัพย์อาจต่ำกว่ามูลค่าสุทธิตามบัญชี

โครงสร้างทางการเงินบริษัทใช้เงินเบิกเกินบัญชีและเงินกู้ยืมจากสถาบันการเงินภายในประเทศมาใช้ในการดำเนินงานของบริษัทฯ
เงินทุนส่วนใหญ่ได้มาจากแหล่งภายในบริษัทมีสภาพคล่องอยู่ในเกณฑ์พอใช้
หนี้สินหมุนเวียนส่วนใหญ่เกิดจากการซื้อปัจจัยการผลิตและการลงทุนซื้อเครื่องจักรกับอุปกรณ์ที่ใช้ในการผลิตสินค้าของบริษัทฯ

3.ค่าตอบแทนของผู้สอบบัญชี

ค่าตอบแทนจากการสอบบัญชี(audit free)

  ------------------------- ---------------------------- ----------------- ------------------
  รายการที่                   ซื่อบริษัทผู้จ่าย                   ซื่อผู้สอบบัญชี         ค่าสอบบัญชี(บาท)

  1                         บมจ.ยูเนี่ยนพลาสติก              บริษัท บัญชีกิจ จำกัด   350,000

  2                         บจ.ยูเนี่ยนโกเทคโมลด์(บริษัทย่อย)   บริษัท บัญชีกิจ จำกัด   190 ,000

  รวมค่าตอบแทนจากการสอบบัญชี                                                  540,000
  ------------------------- ---------------------------- ----------------- ------------------

ค่าบริการอื่น (non-audit fee)

-ไม่มี-